Diari Oficial de la Generalitat Valenciana


Sumari del DOGV 4030, del 27-06-2001 (2001/5676)

ORDRE de 3 de maig de 2001, de la Conselleria de Cultura i Educació, per la qual es modifica l'autorització en els nivells educatius que s'especifiquen en l'annex a diversos centres docents privats.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4030

Data del DOGV
:   27-06-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/5676


Data del document
:   03-05-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Alfafar
    * Oliva
    * Alcoi
    * València
    * ensenyament privat

ORDRE de 3 de maig de 2001, de la Conselleria de Cultura i Educació, per la qual es modifica l'autorització en els nivells educatius que s'especifiquen en l'annex a diversos centres docents privats. [2001/X5676]
  
Els expedients han sigut incoats a instància dels representants de la titularitat dels centres privats que s'indiquen en l'annex, en sol·licitud de modificació de l'autorització en els nivells educatius que s'especifiquen.
  
La Direcció General de Centres Docents ha declarat, per resolucions individualitzades per a cada centre, l'adequació de les modificacions proposades (quant a espais educatius es referix) al que es disposa en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient ha sigut tramitat per la direcció territorial competent i inclou informe favorable de la Unitat Tècnica de Construccions i de la Inspecció Educativa a la relació de professors i titulacions respectives o, si és procedent, el compromís d'aportar dita relació abans de l'inici de les activitats educatives corresponents.
  
Atés que tots els centres tenen autorització d'obertura i funcionament en els nivells educatius que es modifiquen.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar la modificació en els nivells educatius a cadascun dels centres que s'indiquen en l'annex, en els termes que s'especifiquen i amb efectes des de l'inici del curs acadèmic 2000/01.
  
DISPOSICIÓ ADDICIONAL
  
Els centres que no hagen aportat la relació de professors i titulacions respectives han de fer-ho davant la direcció territorial corresponent, que l'haurà d'aprovar, una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la llei reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició, o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 3 de maig de 2001
  
El conseller de Cultura i Educació,
  
MANUEL TARANCÓN FANDOS
  
ANNEX
  
Centre: Nuestra Señora del Rebollet
  
Titular: Germanes Carmelites de la Caritat
  
Adreça: Plaça Don Juan Escrivá, 1
  
Localitat: Oliva
  
Província: València
  
Codi: 40714503
  
Modificació que s'autoritza:
  
- S'amplia en una unitat l'autorització de l'Educació Especial (suport a la integració), de manera que el centre queda configurat de la següent forma:
  
- 6 unitats d'Educació Infantil, II Cicle, amb 137 llocs escolars.
  
- 12 unitats d'Educació Primària, amb 300 llocs escolars.
  
- 8 unitats d'Educació Secundària Obligatòria, amb 240 llocs escolars.
  
- 2 unitats d'Educació Especial (suport a la integració), amb 30 llocs escolars.
  
Centre: Guia, SL.
  
Titular: Centro Docente Guia, SL.
  
Adreça: c/ Tauleta, 27, c/ Sant Roc (cantonada c/ 9 d'Octubre)
  
Localitat: Alfafar
  
Província: València
  
Codi: 06771095
  
Modificació que s'autoritza:
  
- S'amplia l'autorització de l'Educació Preescolar en una unitat, i es transforma en Educació Infantil, II Cicle, de manera que el centre queda configurat de la següent forma:
  
- 3 unitats d'Educació Infantil, II Cicle, amb 46 llocs escolars.
  
- 6 unitats d'Educació Primària, amb 132 llocs escolars.
  
- 4 unitats d'Educació Secundària Obligatòria, amb 112 llocs escolars.
  
Centre: Sant Vicent Ferrer- Dominics
  
Titular: Pares Dominics
  
Adreça: c/ Isabel la Catòlica, 25
  
Localitat: València
  
Província: València
  
Codi: 32361758
  
Modificació que s'autoritza:
  
- S'amplia l'autorització de Preescolar en una unitat, i es transforma en Educació Infantil, II Cicle, de manera que el centre queda configurat de la següent forma:
  
- 3 unitats d'Educació Infantil, II Cicle, amb 73 llocs escolars.
  
- 18 unitats d'Educació Primària, amb 450 llocs escolars.
  
- 12 unitats d'Educació Secundària Obligatòria, amb 360 llocs escolars.
  
- 6 unitats de Batxillerat, amb 210 llocs escolars en les modalitats de Ciències de la Natura i Salut, i Humanitats i Ciències Socials.
  
Centre: Sant Roc-Primària
  
Titular: Arquebisbat de València
  
Adreça: c/ Espronceda, 1
  
Localitat: Alcoi
  
Província: Alacant
  
Codi: 07275737
  
Modificació que s'autoritza:
  
- S'amplia en una unitat l'autorització de l'Educació Infantil, II Cicle, de manera que el centre queda configurat de la següent forma:
  
- 8 unitats d'Educació Infantil, II Cicle, amb 194 llocs escolars.
  
- 24 unitats d'Educació Primària, amb 600 llocs escolars.
  
- 4 unitats d'Educació Secundària Obligatòria, amb 160 llocs escolars.
  
- 1 unitat d'Educació Especial, amb 15 llocs escolars.
  
- 1 grup de tècnic en Comerç, amb 30 llocs escolars.